Draft:Петко Леонидов Търпанов

Петко Леонидов Търпанов е член на ръководството на възстановената след 1989 г. Българска социалдемократическа партия и народен представител от VII велико народно събрание(84-ти Карловски избирателен район), предложен от Съюза на демократичните сили (СДС)

Биография

Петко Леонидов Търпанов е роден на 17 март 1951 г. в град Плевен.Потомствен социалдемократ. Дядо му Петко Търпанов, на когото е кръстен, е сред лидерите на Българската работническа социалдемократическа партия (обединена) и член на нейния Централен комитет от 1928 до 1933 г. Роден е на 14 октомври 1885 г. в Казанлък.Завършва правни науки в Софийския университет “Св.Климент Охридски”дълги години работи като адвокат в Казанлък и Ямбол.През годините на Втората световна война става член на нелегалния Окръжен комитет на Отечествения фронт в Ямбол.През 1945 г., при опита да бъде наложено прокомунистическо ръководство на БРСДП (о), заедно с Коста Лулчев и Григор Чешмеджиев Петко Търпанов преминава в опозиция. През октомври 1946 г. е избран за народен представител от обединената опозиция в VI велико народно събрание. На 1 септември 1948 г., заедно с други седем социалдемократи народни представители, Търпанов е арестуван, а по-късно осъден на 10 г. затвор. Умира през 1953 г.

Синът на Петко Търпанов – Леонид се занимава със строителен и консултантски бизнес в Благоевград и региона, където строи фотоволтаичен парк.

Образование и професионална кариера

Петко Леонидов Търпанов завършва Техническия университет в София и работи като началник отдел в Тютюневия комбинат „Пирин“ в Благоевград.

През 1997 г. служебният кабинет на Стефан Софиянскиназначава Петко Търпанов за зам.-директор на Булгартабак холдинг, а по-късно става председател на Търговско-промишлената палата в Благоевград. Докато е член на ръководството на тютюневия холдинг в медиитеимето на Търпанов е обвързвано с различни сделки за източване на дружеството.

Политическа кариера

През 1989 г. Петко Търпанов е сред възстановителите на Българската социалдемократическа партия (БСДП) и член на нейния Централен Комитет.

Депутат във VII великото народно събраниеот 1 многомандатен избирателен район – Благоевград, издигнат от СДС. Взема участие в разработването на Закона за стопанска дейност и на Закона за собствеността.

Петко Търпанов е единственият депутат от БСДП, който участва в гладната стачка на 39-та депутата от СДС, които отказват да подпишат новата конституция.Именно Търпанов е натоварен от тридесет и деветимата сини народни представители да прочете от парламентарната трибуна тяхната декларация. Политическите противоречия около Конституцията водят до разцепление в БСДП като Иван Куртев,Петко Търпанов и Крум Славов оглавяват групата за сътрудничество със СДС. През 1991 г. първият е избран за председател, а останалите двама – за зам.-председатели на новата Социалдемократическа партия в СДС. Поста на заместник председател Петко Търпанов заема до 1995 г., а през 1996 г. взема участие в работата на Социалистическия интернационал в Ню Йорк. След избирането му в борда на „Булгартабак холдинг“ той прекратява активно да се занимава с политика.

Сътрудничество на Държавна сигурност

През 2007 г. Комисията по досиетатаобявява принадлежността на Петко Търпанов към комунистическите служби за сигурност, за които работи от 1977 до 1985 г. като агент „Иванов“.